Μαρία Μερσέντες

Η Μαρία Μερσέντες (Ισπανικά: María Mercedes, προφέρεται Μαρία Μερσέδες:  ισπανική προφορά ΔΦΑ maˈɾi.a merˈseðes) είναι τηλενουβέλα μεξικάνικης παραγωγής του 1992. Τα δικαιώματα προβολής της σειράς πουλήθηκαν σε περισσότερες από 120 χώρες στον κόσμο, μεταξύ των οποίων και η Κύπρος. Προβλήθηκε από τον ΑΝΤ1, αλλά και τα επόμενα χρόνια από το Capital TV.

Πρωταγωνιστούν: Ταλία, Αρτούρο Πενίτσε, Λάουρα Σαπάτα, Κάρμεν Σαλίνας και Νίκι Μοντελλίνι.

Η σειρά αποτελεί την πρώτη από την επιτυχημένη τριλογία τηλενουβέλων, γνωστή και ως τριλογία με τις Μαρίες στις οποίες επικρατεί το σεναριακό μοτίβο της Σταχτοπούτας. Το 2008 κυκλοφόρησε ένα τριπλό dvd box set της σειράς από τη Xenon Pictures, με συνολική διάρκεια 11 ώρες και 14 λεπτά, ενώ παλαιότερα η Televisa είχε κυκλοφορήσει τα επεισόδια της σειράς σε VHS. Παρόλο που η σειρά πλέον είναι αρκετά παλιά, εξακολουθεί να προσελκύει το ενδιαφέρον εκατομμυρίων τηλεθεατών και να προβάλλεται σε επανάληψη από μεγάλα τηλεοπτικά δίκτυα ανά τον κόσμο.

Το 2013 γυρίστηκε ριμέικ της σειράς στις Φιλιππίνες κατορθώνοντας πολύ μεγάλη επιτυχία, δεδομένου ότι η σειρά θεωρείται μία από τις πιο δημοφιλείς σειρές που έχουν προβληθεί στις Φιλιππίνες.

Υπόθεση
Η Μαρία Μερσέντες είναι μία φτωχή νέα γυναίκα που πρέπει να μεγαλώσει την οικογένεια της μόνη της. Η μητέρα της τους εγκατέλειψε από μικρή ηλικία ενώ ο πατέρας της είναι αλκοολικός. Έχει τρία αδέρφια: τον Μέμο, τη Ροσάριο και τον Αντρές. Εργάζεται στα φανάρια πουλώντας λαχεία και διάφορα μικροαντικείμενα προκειμένου να επιβιώνει αυτή και η οικογένειά της. 

Μια μέρα γνωρίζει τον γοητευτικό νεαρό Χόρχε Λουίς, έναν πλούσιο άνδρα τον οποίο σύντομα ερωτεύεται. Ο Χόρχε Λουίς ζει μαζί με την αδερφή του και τη μητέρα του, Μαλβίνα, και τον ετοιμοθάνατο, αλλά εκατομμυριούχο, ξάδερφό του Σαντιάγο. 

Η Μαλβίνα ανυπομονεί να πεθάνει ο ανιψιός της, ώστε να λάβει αυτή και τα παιδιά της την περιουσία του, εφόσον είναι οι μοναδικοί εν ζωή συγγενείς του. Ο Χόρχε Λουίς, που υποφέρει ακόμη από τον πόνο που του προκάλεσε η δολοφονία της γυναίκας του τη μέρα του γάμου, είναι απαισιόδοξος και δεν θέλει να ερωτευτεί ξανά. 

Η Μαλβίνα προορίζει τον γιο της για την Μίστικα, μία πλούσια γυναίκα του κύκλου τους, αλλά με βρώμικη ψυχή και χωρίς αισθήματα. Ο Σαντιάγο παράλληλα ζητά από τη Μαρία Μερσέντες να τον παντρευτεί έτσι ώστε να κληρονομήσει αυτή την περιουσία του και να πάρει με αυτό τον τρόπο εκδίκηση από την Μαλβίνα, η οποία περιμένει με ανυπομονησία τον θάνατό του. 

Τελικά ο Σαντιάγο πεθαίνει και η είδηση αποτελεί μεγάλη έκπληξη για την οικογένεια, όμως η Μαρία Μερσέντες τελικά δεν κληρονομεί την περιουσία του Σαντιάγο επειδή όταν παντρεύτηκε τον Σαντιάγο, ήταν ακόμα ανήλικη και ο πατέρας της δεν ήταν παρών, με αποτέλεσμα ο γάμος να θεωρείται νομικά άκυρος.

Ο Χόρχε Λουίς αντιδράει στην εμμονή της μητέρας του να παντρευτεί την Μίστικα. Σαν αντίποινα, παντρεύεται τη Μαρία Μερσέντες, η οποία είναι ερωτευμένη μαζί του όμως αυτός δεν έχει τα ίδια συναισθήματα. Μία ριζική αλλαγή της νεαρής κοπέλας θα δώσει κίνητρο στο Χόρχε Λουίς να δει διαφορετικά τη Μαρία Μερσέντες και σταδιακά να θέλει να είναι μαζί της από πραγματική αγάπη και όχι από εκδίκηση στην μητέρα του. 

Σύντομα όμως δημιουργούνται πολλά προβλήματα στη σχέση τους, όταν η Μαλβίνα αποφασίζει να σκοτώσει την Μαρία Μερσέντες. Το τέλος όμως θα είναι θριαμβευτικό και η Μαρία Μερσέντες θα ζήσει ευτυχισμένη για πάντα με τον Χόρχε Λουίς.

 Κάστ 
Ταλία ως Μαρία Μερσέντες "Μέτσε" Μουνιός Γκονσάλες ντε ντελ Όλμο
Αρτούρο Πενίτσε ως Χόρχε Λουίς ντελ Όλμο Μοράντες
Λάουρα Σαπάτα ως Μαλβίνα Μοράντες χηρ. ντελ Όλμο
Γκαμπριέλα Γκόλντσμιθ ως Μαρία Μανόλια "Μανόλια" Γκονσάλες ντε Μανσίγια
Κάρμεν Αμέσκουα ως Ντίγνα ντελ Όλμο Μοράντες
Κάρμεν Σαλίνας ως Δόνια Φιλογόνια
Νίκι Μοντελλίνι ως Μίστικα Κασαγκράντε ντε Ορδόνιες
Φερνάντο Τσιανγερότι ως Σαντιάγο ντελ Όλμο
Ρομπέρτο Μπαγιεστέρος ως Κορδέλιο Κορδέρο Μάνσο
Λουίς Ουρίμπε ως Μανουέλ Μουνιός
Φερνάντο Κολούνγκα ως Τσίτσο
Κάρλα Άλβαρες ως Ροσάριο Μουνιός Γκονσάλες
Μέτσε Μπάρμπα ως Δόνια Τσονίτα
Ρόσα Καρμίνα ως Δόνια Ρόσα
Χάιμε Μορένο ως Ροδόλφο Μανσίγια
Ραούλ Παδίγια "Τσοφόρο" ως Αρχεμίρο "Ελ Τσούπες" Καμάτσο
Λουίς Χιμένο ως Δον Σεμπαστιάν Ορδόνιες
Ρομπέρτο "Φλάκο" Γκουσμάν ως Τέο "Ελ Χαρότσο"
Αουρόρα Μολίνα ως Δόνια Νατάλια
Βιρχίνια Γκουτιέρες ως Δόνια Μπλάνκα Σάενς
Αλμπέρτο Ινσούα ως Μάριο Πορτάλες
Ενρίκε Μαρίνε ως Γκιγιέρμο "Μέμο" Μουνιός Γκονσάλες
Βανέσα Άνγερς ως Μπερενίσε
Σίλβια Κάμπος ως Ντιάνα Σαν Ρομάν
Εβανχελίνα Σόσα ως Καντελαρία "Κάντι"
Αρτούρο Γκαρσία Τενόριο ως Ρογασιάνο "Ελ Λάτας"
Ντιάνα Γκόλντεν ως Φαμπιόλα Μαγιερλίνγκ Σαν Ρομάν
Ρεμπέκα Μανρίκες ως Χούστα
Ιρλάντα Μόρα ως Θεία Πας
Ροσάνα Σαν Χουάν ως Σαφίρο
Ραφαέλ ντελ Βιγιάρ ως Ρικάρδο
Πατρίσια Ναβιδάδ ως Ίρις
Αλφρέδο Γκουτιέρες ως Αντρές "Αντρεσίτο" Μουνιός Γκονσάλες

 Βραβεία 
 ΈτοςΒραβείαΚατηγορίαΥποψηφιότηταΑποτέλεσμα199311α Βραβεία TVyNovelasΚαλύτερη Τηλενουβέλα της ΧρονιάςΒαλεντίν Πιμστέιν Καλύτερος ΗθοποιόςΑρτούρο Πενίτσε rowspan=3 Καλύτερη Ηθοποιός ΑνταγωνίστριαΛάουρα ΣαπάταΚαλύτερη ΔευτεραγωνίστριαΚάρμεν ΣαλίναςΓκαμπριέλα Γκόλντσμιθ  Καλύτερος ΔευτεραγωνιστήςΡαούλ Παδίγια "Τσοφόρο"rowspan=3 Φερνάντο ΤσιανγερότιΚαλύτερη Νεαρή Ηθοποιός Ταλία Καλύτερη Γυναίκα Αποκάλυψη Νίκι Μοντελλίνι rowspan=2 Καλύτερη Παιδική ΕμφάνισηΑλφρέδο ΓκουτιέρεςΒραβεία El Heraldo de MéxicoΚαλύτερη Ηθοποιός ΑποκάλυψηΤαλία rowspan=3 Βραβεία EresΚαλύτερη ΗθοποιόςΒραβεία BravoΚαλύτερη Νεαρή Ηθοποιός

 Προβολή 
Βόρεια & Νότια Αμερική, Καραϊβική















Ευρώπη, Ασία & Ωκεανία





 http://entervrexworld.wordpress.com/2013/04/14/jessy-mendiola-chosen-to-portray-maria-mercedes/,Jessy Mendiola Chosen To Portray Maria Mercedes Philippine Remakehttp://www.pep.ph/guide/guide/11749/jessy-mendiola-is-maria-mercedes , Jessy Mendiola is Maria Mercedeshttp://www.pep.ph/news/38237/jake-cuenca-fulfills-wish-to-be-paired-with-jessy-mendiola-in-maria-mercedes , Jake Cuenca fulfills wish to be paired with Jessy Mendiola in Maria Mercedeshttp://www.abs-cbnnews.com/entertainment/06/06/13/maria-mercedes-remake-air-abs-cbn , 'Maria Mercedes' remake to air on ABS-CBNhttp://www.abs-cbnnews.com/entertainment/04/13/13/meet-leading-man-pinoy-maria-mercedes, Meet the leading man of Pinoy 'Maria Mercedes'http://www.abs-cbnnews.com/entertainment/04/04/13/first-look-jessy-mendiola-maria-mercedes, First look: Jessy Mendiola as 'Maria Mercedes'


Πληροφορίες
 Η ηθοποιός Λάουρα Σαπάτα, που υποδύεται την "κακιά" Μαλβίνα, είναι στη πραγματικότητα αδερφή της Ταλία.
 Με αυτή τη τηλενουβέλα, η Ταλία κέρδισε τον τίτλο της Βασίλισσας της Τηλενουβέλας και το βραβείο Καλύτερης Νεαρής Ηθοποιού σε τηλενουβέλα στα βραβεία TVyNovelas το 1992.

Παραπομπές

 Εξωτερικοί σύνδεσμοι 

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa